cyanic-selkie/wikianc huggingface dataset:
ধর্মগ্রন্থ
ধর্মগ্রন্থ হচ্ছে সেই সকল বিশেষ গ্রন্থ যাতে মানুষের জীবন যাপনের বিধান, ভাল কাজ করার পরামর্শ এবং মন্দ কাজ থেকে বিরত থাকতে বলা হয়েছে। পৃথিবীতে যুগে যুগে আসা সকল ধর্মেরই কোন না কোন ধর্মগ্রন্থ রয়েছে। মুসলিমদের কুরআন, হিন্দুদের বেদ, শ্রীমদ্ভগবদ্গীতা, খ্রিস্টানদের বাইবেল, বৌদ্ধদের ত্রিপিটক, ইহুদিদের তানাখ ইত্যাদি।
হিব্রু বাইবেল
right|250px|thumb|হিব্রু বাইবেলের পাণ্ডুলিপি (একাদশ শতাব্দী) হিব্রু বাইবেল (Hebrew Bible) বলতে ইহুদি ও খ্রিস্টানদের ধর্মীয় পুস্তকাবলীর সাধারণ অংশকে বোঝায়। পণ্ডিতেরা খ্রিস্টানদের পুরাতন বাইবেল (Old Testament) বা ইহুদিদের তানাখ (Tanakh) (যে গ্রন্থগুলো প্রকৃতপক্ষে একই) বোঝাতে গিয়ে এই পরিভাষাকেই নিরপেক্ষ মনে করে ব্যবহার করেন। হিব্রু বাইবেলকে ইহুদিরা তানাখ বলে থাকে। গ্রন্থটির তিনটি অংশের আদ্যক্ষরের সমন্বয়ে তানাখ শব্দটি গঠিত। ইসলাম ধর্মবিশ্বাসীগণ বিশ্বাস করেন মুসার উপর তাওরাত কিতাব নাজিল হয়। কিন্তু তারা তানাখকে তাওরাত কিতাব বলে স্বীকৃতি দেয় না।
বেদ
বেদ ( সংস্কৃত: वेद, জ্ঞান ) হল প্রাচীন ভারতে রচিত একাধিক ধর্মগ্রন্থের একটি সমষ্টি ।  বৈদিক সংস্কৃত ভাষায় রচিত বেদ সংস্কৃত সাহিত্যের প্রাচীনতম নিদর্শন এবং প্রাচীনতম হিন্দু ধর্মগ্রন্থ ।  বেদকে "অপৌরুষেয়" ("মানুষের দ্বারা রচিত নয়") মনে করা হয় ।   হিন্দুরা বিশ্বাস করে, বেদ প্রত্যক্ষভাবে ঈশ্বর কর্তৃক প্রকাশিত হয়েছে । তাই বেদের অপর নাম শ্রুতি ("ʼযা শোনা হয়েছে"ʼ)।   অন্য ধর্মগ্রন্থগুলিকে বলা হয় "স্মৃতি(হিন্দুধর্ম)। স্মৃতি" ("ʼযা মনে রাখা হয়েছেʼ") । হিন্দু বিশ্বাস অনুসারে , বেদ সর্বোচ্চ উপাস্য ঈশ্বর ব্রহ্ম কর্তৃক প্রকাশিত । বৈদিক ধর্মগ্রন্থ বা শ্রুতি সংহিতা নামে পরিচিত চারটি প্রধান সংকলনকে কেন্দ্র করে লিপিবদ্ধ হয়েছে। এর মধ্যে প্রথম তিনটি ঐতিহাসিক বৈদিক ধর্মের যজ্ঞ অনুষ্ঠান-সংক্রান্ত ॐ
বেদের প্রতিটি পদ মন্ত্র নামে পরিচিত। কোনো কোনো বৈদিক মন্ত্র আধুনিক কালে প্রার্থনা সভা, ধর্মীয় অনুষ্ঠান বা অন্যান্য অনুষ্ঠানে পাঠ করা হয়ে থাকে।
ভারতীয় দর্শনের বিভিন্ন শাখা ও বিভিন্ন হিন্দু সম্প্রদায় বেদ সম্পর্কে ভিন্ন ভিন্ন মত পোষণ করে। ভারতীয় দর্শনের বিভিন্ন শাখা বেদকে তাদের প্রধান ধর্মমত (আস্তিক) হিসেবে গ্রহণ করেছে। অন্যান্য শাখা, বিশেষত বৌদ্ধধর্ম ও জৈনধর্ম বেদকে তাদের প্রধান ধর্মগ্রন্থ হিসেবে গ্রহণ করে না (নাস্তিক)। অধিকন্তু বৌদ্ধধর্ম, জৈনধর্ম, শিখধর্ম, ও ব্রাহ্মধর্ম, এবং দক্ষিণ ভারতের অনেক অব্রাহ্মণ হিন্দুরা  বেদের কর্তৃত্ব স্বীকার করে না। ইয়েঙ্গার ইত্যাদি কোনো কোনো দক্ষিণ ভারতীয় ব্রাহ্মণ তামিল দিব্য প্রবন্ধম্‌ বা আলোয়ারদের রচনাকে বেদের সমতুল্য জ্ঞান করেন।
শ্রীমদ্ভগবদ্গীতা বা গীতা
thumb|350px|[[কুরুক্ষেত্র|কুরুক্ষেত্রে কৃষ্ণ ও অর্জুন; অষ্টাদশ-ঊনবিংশ শতাব্দীর চিত্রকলা]] ভগবদ্গীতা (भगवद्गीता,, ভগবানের গান) বা শ্রীমদ্ভগবদ্গীতা বা গীতা একটি ৭০০-শ্লোকের হিন্দু ধর্মগ্রন্থ। এটি প্রাচীন সংস্কৃত মহাকাব্য মহাভারত-এর একটি অংশ। যদিও গীতা একটি স্বতন্ত্র ধর্মগ্রন্থ তথা একটি পৃথক উপনিষদের মর্যাদা পেয়ে থাকে। হিন্দুরা গীতা-কে ভগবানের মুখনিঃসৃত বাণী মনে করেন। হিন্দুধর্ম, দর্শন ও সাহিত্যের ইতিহাসে গীতা এক বিশেষ স্থানের অধিকারী। গীতা-র কথক কৃষ্ণ হিন্দুদের দৃষ্টিতে ঈশ্বরের অবতার পরমাত্মা স্বয়ং। তাই গীতা-য় তাকে বলা হয়েছে "শ্রীভগবান"।
গীতা-র বিষয়বস্তু কৃষ্ণ ও পাণ্ডব রাজকুমার অর্জুনের কথোপকথন। কুরুক্ষেত্রের যুদ্ধ শুরু ঠিক আগে শত্রুপক্ষে আত্মীয়, বন্ধু ও গুরুকে দেখে অর্জুন কিংকর্তব্যবিমূঢ় হয়ে পড়েছিলেন। এই সময় কৃষ্ণ তাকে ক্ষত্রিয় যোদ্ধার ধর্ম স্মরণ করিয়ে দিয়ে এবং বিভিন্ন প্রকার যোগশাস্ত্র ও বৈদান্তিক দর্শন ব্যাখ্যা করে তাকে যুদ্ধে যেতে উৎসাহিত করেন। তাই গীতা-কে বলা হয় হিন্দু ধর্মতত্ত্বের একটি সংক্ষিপ্ত পাঠ এবং হিন্দুদের জীবনচর্যার একটি ব্যবহারিক পথনির্দেশিকা। যোগশাস্ত্র ব্যাখ্যার সময় কৃষ্ণ নিজের "স্বয়ং ভগবান" রূপটি উন্মোচিত করেন এবং বিশ্বরূপে অর্জুনকে দর্শন দিয়ে আশীর্বাদ করেন। অর্জুন ছাড়া প্রত্যক্ষভাবে কৃষ্ণের মুখ থেকে গীতা শুনেছিলেন সঞ্জয় (তিনি যুদ্ধের ঘটনা ধৃতরাষ্ট্রের কাছে বর্ণনা করার জন্য বেদব্যাসের কাছ থেকে দিব্য দৃষ্টি লাভ করেছিলেন), হনুমান (তিনি অর্জুনের রথের চূড়ায় বসে ছিলেন) ও ঘটোৎকচের পুত্র বর্বরিক যিনি কুরুক্ষেত্রের যুদ্ধের সব ঘটনা দেখেছিলেন)।
গীতা-কে গীতোপনিষদ বলা হয়। অর্থাৎ, গীতা উপনিষদ বা বৈদান্তিক সাহিত্যের অন্তর্গত। "উপনিষদ্" নামধারী ধর্মগ্রন্থগুলি শ্রুতিশাস্ত্রের অন্তর্গত হলেও, মহাভারত-এর অংশ বলে গীতা স্মৃতিশাস্ত্রের অন্তর্গত। আবার উপনিষদের শিক্ষার সারবস্তু গীতা-য় সংকলিত হয়েছে বলে একে বলা হয় "উপনিষদসমূহের উপনিষদ"। গীতা-কে মোক্ষশাস্ত্র নামেও অভিহিত করা হয়।
ভারতীয় মণীষীদের পাশাপাশি অ্যালডাস হাক্সলি, অ্যালবার্ট আইনস্টাইন, জে. রবার্ট ওপেনহাইমার, রালফ ওয়াল্ডো এমারসন, কার্ল জাং, হেনরিক হিমার ও হারমান হেস প্রমুখ পাশ্চাত্য মণীষীরাও গীতার উচ্চ প্রশংসা করেছেন।
পুরাণ
thumb|300px| [[অষ্টমাতৃকা-সহ দেবী অম্বিকা (দুর্গা) রক্তবীজ দৈত্যের বিরুদ্ধে যুদ্ধরত; দেবীমাহাত্ম্যম্, মার্কণ্ডেয় পুরাণের পুথিচিত্র]] পুরাণ (সংস্কৃত: पुराण , "প্রাচীনযুগীয়") হিন্দু, বৌদ্ধ ও জৈন ধর্মাবলম্বীদের গুরুত্বপূর্ণ আখ্যানমূলক ধর্মগ্রন্থ-সমুচ্চয়। পুরাণে সৃষ্টি থেকে প্রলয় পর্যন্ত ব্রহ্মাণ্ডের ইতিহাস, রাজন্যবর্গ, যোদ্ধৃবর্গ, ঋষি ও উপদেবতাগণের বংশবৃত্তান্ত এবং হিন্দু সৃষ্টিতত্ত্ব, দর্শন ও ভূগোলতত্ত্ব আলোচিত হয়েছে। পুরাণে সাধারণত নির্দিষ্ট কোনো দেবতাকে প্রাধান্য দেওয়া হয় এবং তাতে ধর্মীয় ও দার্শনিক চিন্তার প্রাবল্যও লক্ষিত হয়। এই গ্রন্থগুলি প্রধানত আখ্যায়িকার আকারে রচিত, যা একাধিক ব্যক্তির সঙ্গে পরস্পর সম্পর্কযুক্ত।
লোকমতে, মহাভারত-রচয়িতা বেদব্যাস পুরাণসমূহের সংকলক। যদিও পুরাণের সর্বাপেক্ষা প্রাচীন পাঠগুলি গুপ্ত সাম্রাজ্যের (খ্রিস্টীয় তৃতীয়-পঞ্চম শতাব্দী) সমসাময়িক। এর অধিকাংশ উপাদানই ঐতিহাসিক বা অন্যান্য সূত্রাণুযায়ী এই সময়কাল ও তার পরবর্তী শতাব্দীগুলির সঙ্গে সম্পর্কিত। পুরাণগ্রন্থগুলি ভারতের নানা স্থানে রচিত হয়েছিল। পুরাণের সামগ্রিক পাঠে কিছু সাধারণ ধারণা লক্ষিত হয়; কিন্তু একটি পুরাণের উপর অপর আরেকটি পুরাণের প্রভাব অন্বেষণ দুঃসাধ্য। তাই সাধারণভাবে এগুলিকে সমসাময়িক বলেই ধরে নেওয়া হয়।.
লিখিত পাঠ্যগুলির রচনাতারিখ পুরাণের প্রকৃত রচনাতারিখ নয়। কারণ একথা নিঃসন্দেহে বলা যায় যে পূর্ববর্তী এক সহস্রাব্দ কাল ধরে এই কাহিনিগুলি মৌখিকভাবে প্রচারিত হয়ে আসে। এবং পরবর্তীকালে মধ্যযুগ থেকে আধুনিক যুগ পর্যন্ত এগুলির আকার ও রূপ পরিবর্তিত হতে দেখা যায়।
উপনিষদ
thumb|300px| উনিশ শতকের প্রথমভাগে লেখা ঋগ্বেদ পুথি
উপনিষদ্‌ (उपनिषद्) হিন্দুধর্মের এক বিশেষ ধরনের ধর্মগ্রন্থের সমষ্টি। এই বইগুলিতে হিন্দুধর্মের তাত্ত্বিক ভিত্তিটি আলোচিত হয়েছে। উপনিষদের অপর নাম বেদান্ত। ধর্মপ্রাণ হিন্দুরা বিশ্বাস করেন, উপনিষদ্‌গুলিতে সর্বোচ্চ সত্য ব্রহ্মের প্রকৃতি এবং মানুষের মোক্ষ বা আধ্যাত্মিক মুক্তি লাভের উপায় বর্ণিত হয়েছে। উপনিষদ্‌গুলি মূলত বেদ-এর ব্রাহ্মণ ও আরণ্যক অংশের শেষ অংশে পাওয়া যায়। এগুলি প্রাচীনকালে গুরু-শিষ্য পরম্পরায় মুখে মুখে প্রচলিত ছিল।
দুশোরও বেশি উপনিষদের কথা জানা যায়। এগুলির মধ্যে প্রথম বারোটিই প্রাচীনতম এবং সবচেয়ে গুরুত্বপূর্ণ। এগুলিকে "মুখ্য উপনিষদ" বলে। ভগবদ্গীতা, ব্রহ্মসূত্র এবং মুখ্য উপনিষদ্‌গুলি (এগুলিকে একসঙ্গে প্রস্থানত্রয়ী বলা হয়) পরবর্তীকালে হিন্দু বেদান্ত দর্শনের বিভিন্ন শাখার জন্ম দিয়েছিল। এগুলির মধ্যে দুটি একেশ্বরবাদী শাখা বিশেষভাবে উল্লেখযোগ্য।
ঐতিহাসিকদের মতে, মুখ্য উপনিষদ্‌গুলি প্রাক্‌-বৌদ্ধ যুগ থেকে শুরু করে খ্রিস্টীয় প্রথম সহস্রাব্দের প্রথমার্ধ্ব পর্যন্ত সুদীর্ঘ সময়কালের বিভিন্ন পর্বে রচিত হয়। অপর দিকে অপ্রধান উপনিষদগুলি মধ্যযুগ ও প্রাক্‌-আধুনিক যুগের রচনা। অবশ্য প্রতিটি উপনিষদের সঠিক রচনাকাল নিয়ে যথেষ্ট বিতর্ক রয়েছে। ব্রিটিশ কবি মার্টিন সেমোর-স্মিথ উপনিষদ্‌গুলিকে "সর্বকালের ১০০টি সবচেয়ে প্রভাবশালী বই"-এর তালিকাভুক্ত করেছেন। আর্থার শোপেনহাওয়ার, রালফ ওয়াল্ডো এমারসন ও হেনরি ডেভিড থোরো সহ বহু বিশিষ্ট ব্যক্তি উপনিষদ্‌গুলির গুরুত্ব স্বীকার করেছেন। গবেষকেরা উপনিষদের দর্শনের সঙ্গে প্লেটো ও কান্টের দর্শনের মিল খুঁজে পান।
ত্রিপিটক
thumb|right|300px|ত্রিপিটক ত্রিপিটক বৌদ্ধ ধর্মীয় পালি গ্রন্থের নাম। বুদ্ধের দর্শন এবং উপদেশের সংকলন। পালি তি-পিটক হতে বাংলায় ত্রিপিটক শব্দের প্রচলন। তিন পিটকের সমন্বিত সমাহারকে ত্রিপিটক বোঝানো হচ্ছে। এই তিনটি পিটক হলো বিনয় পিটক, সূত্র পিটক ও অভিধর্ম পিটক।
পিটক শব্দটি পালি এর অর্থ - ঝুড়ি, পাত্র, বাক্স ইত্যাদি, অর্থ যেখানে কোনো কিছু সংরক্ষণ করা হয়। বৌদ্ধদের মূল ধর্মীয় গ্রন্থ। খ্রীষ্ট পূর্ব ৩য় শতকে সম্রাট অশোকের রাজত্বকালে ত্রিপিটক পূর্ণাঙ্গ গ্রন্থ হিসাবে স্বীকৃত হয়। এই গ্রন্থের গ্রন্থনের কাজ শুরু হয়েছিল গৌতম বুদ্ধ এর পরিনির্বানের তিন মাস পর অর্থাৎ খ্রিষ্ট পূর্ব ৫৪৩ অব্দে এবং সমাপ্তি ঘটে খ্রিষ্ট পূর্ব প্রায় ২৩৬ অব্দে। প্রায় তিনশ বছরে তিনটি সঙ্ঘায়নের মধ্যে এর গ্রন্থায়নের কাজ শেষ হয়।
বিনয় পিটক
বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষ্ণণের ব্যবস্থা করা হয়।
সূত্র পিটক
সূত্র শব্দের অর্থ সত্যের প্রকাশ । সেই সত্য হলো তথাগত গৌতম বুদ্ধ সম্বোধির প্রভাবে জ্ঞাত সত্যের প্রকাশ। অন্যভাবে বলা যায় চতুরার্য সত্যের সূচনা করে বলেই সূত্র। যে কথা স্বয়ং বুদ্ধ বলেছেন " চারি আর্য্য সত্য বর্জিত কোন ধর্ম নেই।" সুতরাং - দুঃখ, দুঃখের কারণ (সমুদয়) , দুঃখ নিরোধ ও দুঃখ নিরোধের উপায় - এই চারি সত্যের ব্যখামুলক প্রকাশ বুদ্ধ বচনের যেই অংশে নিহিত তাই সূত্র। সূত্র জাতীয় বুদ্ধ বচন সমুহ ত্রিপিটকের যে বিভাগে একত্রীকরণ করা হয়েছে তাকে সুত্ত পিটক বলে।Prof. Winternitz লিখেছেন " the suttapitak is our mose reliable source for the Dhamma, the religion of Buddha and his earliest disciples"
অভিধর্ম পিটক
ত্রিপিটকের তিন মূল ধারার অন্যতম একটি হলো অভিধর্ম পিটক। এটিকে বৌদ্ধ দর্শনের সংহত সংস্করণ বলা হয়। এখানে বৌদ্ধ দর্শনের পুঙ্খানুপুঙ্খ বিশ্লেষণ রয়েছে। তথাগত বুদ্ধ নানা উপদেশের মাধ্যমে যে তত্ত্বসমূহ উপস্থাপন করেছেন, যে নৈতিক আদর্শিক বিষয়সমুহ তিনি অনুসরণ, অনুকরণ ও অনুধাবন করতে উপদেশ দিয়েছেন সে তত্ত্বসমুহের বিন্যস্ত বিশ্লেষণ করা হয়েছে বিনয় পিটকে। বাঙ্গালী অভিধর্ম গবেষকদের মধ্যে অন্যতম বীরেন্দ্র লাল মুৎসদ্দি অভিধর্ম পিটক সম্বন্ধে বলেছেন:সূত্রের ভাষা আছে, উচ্ছ্বাস আছে, উদান আছে, গাথা আছে, উদ্দীপনা আছে, অপায় আছে, অপায় ভয় আছে, দেব-ব্রহ্মা আছে, দেব-ব্রহ্মলোকের আকর্ষণ আছে, নির্বাণের সুসমাচার আছে।
বাইবেল
right|200px|thumbnail|গুটেনবার্গ বাইবেল বাইবেল হল খ্রিস্ট ধর্মাবলম্বীদের প্রধান ধর্মগ্রন্থ। বাইবেল (বিবলজ) শব্দটি উদ্ভূত হয়েছে বা 'পাওযা' গ্রীক বিবলিয়া শব্দ থেকে, যার অর্থ 'একটি পুস্তক'। এটি প্যাপিরাস গাছের ছাল। বাইবেল হচ্ছে শাস্ত্র লিপি বা পুস্তক, ঈশ্বরের বাক্য। বাইবেল হলো ৬৬টি পুস্তকের একটি সংকলন, যা দুটি প্রধান ভাগে বিভক্ত— ৩৯টি পুস্তক সংবলিত পুরাতন নিয়ম বা ওল্ড টেস্টামেন্ট, এবং ২৭টি পুস্তক সংবলিত নতুন নিয়ম বা নিউ টেস্টামেন্ট। খ্রিস্টধর্মমতে, ১৬০০ বছরেরও বেশি সময় ধরে ৪০জন লেখক বাইবেল রচনা করেছিলেন। এরা ছিলেন পৃথিবীর বিভিন্ন অংশের বিভিন্ন লোক। বাইবেলের মুখ্য বিষয়বস্তু বা কেন্দ্রমণি হলেন যীশু। পুরাতন নিয়ম মূলত হিব্রু ভাষায় লিখিত, তবে দানিয়েল ও ইষ্রা পুস্তক দুটির কিছু অংশ অরামীয় ভাষায় লিখিত। নুতন নিয়ম গ্রীক ভাষায় রচিত। বিভিন্ন শ্রেণী পেশার মানুষ এই বাইবেল লিখেছেন। খ্রিস্টানগণ বিশ্বাস করেন, এই বাইবেল রচনা হয়েছিল খ্রিস্টীয় ত্রিত্ববাদের অন্যতম পবিত্র আত্মার সহায়তায়। পৃথিবীর অনেক ভাষায় বাইবেল অনুবাদ হয়েছে। বাইবেলে বলা হয়েছে যে মানুষের গুনাহ্‌ থেকে নাজাত করার জন্য ঈশ্বর তার মনোনিত ব্যক্তি যীশুকে দুনিয়াতে প্রেরণ করেন। যে কেউ যীশুর প্রতি বিশ্বাস করে এবং পাপ মাফ পাবার জন্য ক্ষমা প্রার্থনা করে ঈশ্বরের দিকে ফেরে সেই মুক্তি পায়। বাইবেলের ইউহোন্না খন্ডের ১৪ রুকু ৬ আয়াতে বলা হয়েছে, "আমিই (যীশুই) পথ, সত্য আর জীবন। আমার মধ্য দিয়ে না গেলে কেউই পিতার কাছে (অর্থাৎ ঈশ্বরের কাছে) যেতে পারে না।" ইসলাম ধর্মে "বাইবেল" বলে কোনো ধর্মগ্রন্থের উল্লেখ পাওয়া যায় না। উল্লেখ পাওয়া যায়, ঈশ্বরের বাণীবাহক ঈসার [আ.] প্রতি অবতীর্ণ ইঞ্জিল নামক ধর্মগ্রন্থের। কুরআনে বর্ণিত ঈসাকেই বাইবেলে যীশু বলা হয়। তবে মুসলিমরা বিশ্বাস করে বাইবেল আল্লাহর গ্রন্থ ইনযিলের পরিবর্তিত গ্রন্থ। কারণ মুসলিম ধারণা মতে, খ্রিস্টান পন্ডিতরা ইনযিলে পরিবর্তন সাধন করেছে ।
কুরআন
কুরআন (القرآن) মুসলমানদের ধর্মগ্রন্থ। “কুরান” বা “কুরআন” শব্দটি আরবী শব্দ, এই শব্দের উতপত্তি ও অর্থ নিয়ে বিশেষজ্ঞ আলেমদের মাঝে মতপার্থক্য আছে। কারো কারো মতে কুরান শব্দটি নবী মুহাম্মদের প্রতি অবতীর্ণ কিতাবের “আলাম” বা নির্ধারিত নাম, যেমন তাওরাত, ইঞ্জিল, যাবুর দ্বারা নির্ধারিত তিনটি পৃথক পৃথক কিতাব বুঝানো হয়ে থাকে, কুরান দ্বারাও ঠিক তেমনি একটি নির্ধারিত কিতাব বুঝানো হয়ে থাকে। এই হিসাবে শব্দটি –আরবী ব্যকরন রীতি অনুযায়ী- অন্য কোন উতস-শব্দ থেকে “মুশতাক” বা উদ্ভূত শব্দ নয়। ইমাম শাফী র. এর মত এটা। আবার অন্য আলেমের মত এই যে, কুরান শব্দটি তার উতস-শব্দ থেকে “মুশতাক” বা উদ্ভূত একটি শব্দ। যারা এই মত প্রকাশ করেন তারা আবার কুরানের উতস-মুল বা মুল শব্দ নির্ধারনে ভিন্ন ভিন্ন মত প্রদান করেছেনঃ কারো মতে কুরান শব্দটি আরবী “কারান” থেকে উদ্ভূত যার অর্থ যুক্ত করা, যেহেতু কুরানে বিভিন্ন আয়াত, সুরা একে অপরের সাথে যুক্ত তাই একে “কুরান” বলা হয়ে থাকে। আবার কারো মতে মুল শব্দ “কারান” নয়, বরং মুল শব্দ হচ্ছে “করায়া” যার অর্থ পড়া, এখানে আরবী ভাষার রীতি অনুযায়ী পড়া দ্বারা পঠিত গ্রন্থ বা কিতাবকে বুঝানো হয়েছে । কুরানের এই শেষোক্ত অর্থই বেশি পরিচিত -অর্থাৎ কুরানের শাব্দিক অর্থ “পঠিত কিতাব”। “কুরান আল্লাহর বাণী, যা তার রাসুলের উপর অবতীর্ণ হয়েছে, যার অনুরুপ কুরান পেশ করতে সবাই অক্ষম, যার তেলাওয়াত ইবাতাদ, যা “মুতাওয়াতির” বা অকাট্যভাবে বর্নিত, যা মুসহাফে লিখিত, যার শুরু হয়েছে সুরা ফাতিহা দিয়ে আর শেষ হয়েছে সুরা নাসের মাধ্যমে”। ইসলামী ইতিহাস অনুসারে দীর্ঘ তেইশ বছর ধরে খণ্ড খণ্ড অংশে এটি ইসলামের নবী মুহাম্মাদের নিকট অবতীর্ণ হয়। কুরআনে সর্বমোট ১১৪টি সূরা আছে। আয়াত বা পঙ্‌ক্তি সংখ্যা ৬,২৩৬ টি বা ৬,৬৬৬ টি। এটি মূল আরবি ভাষায় অবর্তীর্ণ হয়।   মুসলিম চিন্তাধারা অনুসারে কুরআন ধারাবাহিকভাবে অবর্তীর্ণ ধর্মীয় গ্রন্থগুলোর মধ্যে সর্বশেষ এবং গ্রন্থ অবতরণের এই ধারা ইসলামের প্রথম বাণীবাহক আদম থেকে শুরু হয়। কুরআনে অনেক ঐতিহাসিক ঘটনার উল্লেখ রয়েছে যার সাথে বাইবেলসহ অন্যান্য ধর্মীয়গ্রন্থের বেশ মিল রয়েছে, অবশ্য অমিলও কম নয়। তবে কুরআনে কোনও ঘটনার বিস্তারিত বর্ণনা নেই। ইসলামী ভাষ্যমতে কুরআন অপরিবর্তনীয় এবং এ সম্পর্কে মুসলিমরা কুরয়ানের যে আয়াতের কথা উল্লেখ করে থাকে তা হল: আমি স্বয়ং এ উপদেশগ্রন্থ অবতরণ করেছি এবং আমি নিজেই এর সংরক্ষক।
আরবি ব্যাকরণে কুরআন শব্দটি মাসদার তথা ক্রিয়াবাচক বিশেষ্য হিসেবে ব্যবহৃত হয়। এটি قرأ ক্বরা'আ ক্রিয়া পদ থেকে এসেছে যার অর্থ পাঠ করা বা আবৃত্তি করা। এই ক্রিয়াপদটিকেই কুরআন নামের মূল হিসেবে চিহ্নিত করা হয়। এই শব্দটির মিটার বা "মাসদার" (الوزن) হচ্ছে غفران তথা "গুফরান"। এর অর্থ হচ্ছে অতিরিক্ত ভাব, অধ্যবসায় বা কর্ম সম্পাদনার মধ্যে একাগ্রতা। উদাহরণস্বরুপ, غفر নামক ক্রিয়ার অর্থ হচ্ছে "ক্ষমা করা"; কিন্তু এর আরেকটি মাসদার রয়েছে যার যা হলো غفران, এই মাসদারটি মূল অর্থের সাথে একত্রিত করলে দাঁড়ায় ক্ষমা করার কর্মে বিশেষ একাগ্রতা বা অতি তৎপর বা অতিরিক্ত ভাব। সেদিক থেকে কুরআন অর্থ কেবল পাঠ করা বা আবৃত্তি করা নয় বরং আরেকটি অর্থ হচ্ছে একাগ্র ভঙ্গীতে পাঠ বা আবৃত্তি করা। কুরআনের মধ্যেও এই অর্থেই কুরআন শব্দটি ব্যবহৃত হয়েছে। কুরআনের সূরা আল-কিয়ামাহ্ (৭৫ নং সূরা) ১৮ নং আয়াতে এই শব্দটি উল্লেখিত আছে:
অতঃপর, আমি যখন তা পাঠ করি (ক্বুরা'নাহু), তখন আপনি সেই পাঠের (কুরআ'নাহ্) অনুসরণ করুন।
হাদিস
হাদিস (আরবিতে الحديث) হলো মূলত ইসলাম ধর্মের শেষ বাণীবাহক মুহাম্মাদের বাণী ও জীবনাচরণ। হাদিসের উপদেশ মুসলমানদের জীবনাচরণ ও ব্যবহারবিধির অন্যতম পথনির্দেশ। কুরআন ইসলামের মৌলিক গ্রন্থ এবং হাদিসকে অনেক সময় তার ব্যাখ্যা হিসেবেও অভিহিত করা হয়। আল্লামা হাফেজ সাখাবী (রহ.) বলেন-
অর্থ: আভিধানিক অর্থে হাদীস শব্দটি কাদীম তথা অবিনশ্বরের বিপরীত আর পরিভাষায় বলা হয় রাসূলুাল্লাহ সাল্লাল্লাহু আলাইহি ওয়াসাল্লাম এর দিকে সম্বন্ধযুক্ত। চাই তার বক্তব্য হোক বা কর্ম বা অনুমোদন অথবা গুণ এমন কি ঘুমন্ত অবস্থায় বা জাগ্রত অবস্থায় তার গতি ও স্থির সবই হাদীস।
বুখারী শরীফের বিশিষ্ট ব্যাখ্যাগ্রন্থ عمدة القارى এর মধ্যে হাদীস সম্বন্ধে রয়েছে:
علم الحديث هو علم يعرف به اقوال النبى ﷺ وافعاله واخواله –
অর্থ: ইলমে হাদীস এমন বিশেষ জ্ঞান যার সাহায্যে প্রিয়নবী সাল্লাল্লাহু আলাইহি ওয়াসাল্লাম এর কথা, কাজ ও অবস্থা জানতে পারা যায়। আর ফিক্হবিদদের নিকট হাদীস হল:
اقوال رسول الله ﷺ وافعاله –
অর্থ: হাদীস হলো আল্লাহর রাসূলের কথা ও কাজসমূহ।
বিখ্যাত মুহাদ্দিস ও আলিয়া মাদ্রাসার সাবেক হেড মাওলানা মুফতী সাইয়্যেদ মুহাম্মাদ আমীমুল ইহসান বারকাতী (রহ.) এর মতে, হাদীস (حديث) এমন একটি বিষয় যা রাসূলুাল্লাহ সাল্লাল্লাহু আলাইহি ওয়াসাল্লাম এর বাণী, কর্ম ও নীরবতা এবং সাহাবায়ে কেরাম, তাবিঈনদের কথা, কর্ম ও মৌন সম্মতিকে বুঝায়।
হোসনে আরা বেগম
হোসনে আরা বেগম দ্বারা নিচের যে কোনো ব্যক্তিকে বোঝানো যেতে পারেঃ
অঘোষ উভয়ৌষ্ঠ্য স্পর্শধ্বনি
থাম্ব|306x306পিক্সেল|অঘোষ স্পর্শধ্বনিসমূহ অঘোষ ওষ্ঠ্য স্পর্শধ্বনি হল এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনিমূলক প্রতীক হল [p]  ।
বাংলা লিপিতে এই ধ্বনিমূলক অক্ষর হল প্‌‌‌‌  । যেমন "পা", "পর", "পিতা" ইত্যাদি।
গঙ্গাধর গাদে
গঙ্গাধর গাদে একজন ভারতীয় রাজনীতিবিদ এবং আম্বেদকর সমাজতান্ত্রিক কর্মী। তিনি ভারতীয় রিপাবলিকান পার্টির প্রাক্তন নেতা এবং প্যান্থার রিপাবলিক পার্টির সভাপতি। তিনি মহারাষ্ট্রের প্রাক্তন মন্ত্রী। তিনি একজন জনপ্রিয় বৌদ্ধ নেতা। গ্যাড মারাঠওয়াদা বিশ্ববিদ্যালয়ের নামান্তর আন্দোলন (নাম পরিবর্তন আন্দোলন) এর নেতা ছিলেন।  ১৯ জুলাই ১৯৭৭ সালে দলিত প্যান্থার্সের সাধারণ সম্পাদক গঙ্গাধর গাদে প্রথমে দাবি করেছিলেন যে, ডক্টর বাবাসাহেব আম্বেদকরের নামে মারাঠওয়াদা বিশ্ববিদ্যালয়ের নামকরণ করা হোক।
শ্রীমদ্ভগবদ্গীতা যথাযথ
শ্রীমদ্ভগবদ্গীতা যথাযথ হলো ইসকনের প্রতিষ্ঠাতা এসি ভক্তিবেদান্ত স্বামী প্রভুপাদ দ্বারা ভগবদ্গীতার একটি অনুবাদ। এটি ১৯৬৮ সালে ম্যাকমিলান পাবলিশার্স দ্বারা ভগবদ-গীতা আস ইট ইস নামে ইংরেজিতে প্রথম প্রকাশিত হয়েছিল। বইটি বাংলায় অনুবাদ করেন ভক্তিচারু স্বামী। এখন এটি ৮০টির ও বেশি ভাষায় উপলব্ধ এবং আরো ২৮টি ভাষায় অনুবাদের কাজ চলছে।
মূল গীতাটি মূলত, মহাভারতের ভীষ্ম পর্বের ২৫ হতে ৪২ তম অধ্যায় শ্রীমদ্ভগবদগীতা নামে পরিচিত। গীতা ভীষ্ম পর্বের অন্তর্গত হলেও বর্তমানে এটি স্বতন্ত্র গ্রন্থ রূপে স্বীকৃত। ” গীতা” ভগবান শ্রীকৃষ্ণের মুখ নিঃসৃতবানী।
সংস্করণ ও বিতরণ
এসি ভক্তিবেদান্ত স্বামী প্রভুপাদ ১৯৬৫ সালে মার্কিন যুক্তরাষ্ট্রে আসেন। ১৯৬৬ সালে নিউ ইয়র্কে ইসকন প্রতিষ্ঠা করেছিলেন।  সেই সময়ে, তিনি তাঁর শ্রীমদ্ভগবদ্গীতা যথাযথ প্রকাশ করার সিদ্ধান্ত নেন । তার লেখা মূল পাণ্ডুলিপিটি ১০০০ পৃষ্ঠার বেশি ছিল, তাই প্রথমে ম্যাকমিলান পাবলিশার্স ১৯৬৮ সালে একটি ৪০০-পৃষ্ঠা সংস্করণ প্রকাশ করেন যা "সংক্ষিপ্ত সংস্করণ" নামে পরিচিত ছিল।
"সংক্ষিপ্ত সংস্করণ" প্রচুর বিক্রি হওয়ায়, ১৯৭২ সালে ম্যাকমিলান "সম্পূর্ণ সংস্করণ" প্রকাশ করায সিদ্ধান্ত গ্রহণ করে এবং প্রকাশ করে।
১৯৮৩ সালে, ভক্তিবেদান্ত বুক ট্রাস্ট (বিবিটি) "সংশোধিত এবং বর্ধিত" সংস্করণ প্রকাশ করে ।
২০০১ সালে, কৃষ্ণ বুকস ইনকর্পোরেটেড (কেবিআই), যারা বিবিটি দ্বারা লাইসেন্সপ্রাপ্ত, ১৯৭২ সালের "সম্পূর্ণ সংস্করণ" পুনরায় মুদ্রণ করেছে, তাই এখন "সম্পূর্ণ" এবং "সংশোধিত এবং বর্ধিত" উভয় সংস্করণই উপলব্ধ।
ইসকনের সদস্যদের দ্বারা বইটি ভারতে ও ভারতের বাইরে প্রচুর বিক্রি হয়।
বইটি পর্তুগিজ, জার্মান, ফরাসি, ড্যানিশ, নরওয়েজীয়, সুইডিশ, আইসল্যান্ডীয়, ফিনীয়, রুশ, এস্তোনীয়, লিথুয়ানীয়, লাতভীয়, বেলারুশীয়, ইউক্রেনীয়, পোলিশ, হাঙ্গেরীয়, সার্বো-ক্রোয়েশীয়, সার্বিয়, ক্রোয়েশীয়, আলবেনীয়, স্লোভেন, ম্যাসেডোনীয়, চেক, স্লোভাক রোমানীয়, বুলগেরীয়, আর্মেনীয়, জর্জীয়, আজারবাইজানি, তুর্কমেন, কাজাখ, উজবেক, কারাকালপাক, তাতার, উদমুর্ত, বাশকির, চুভাশ, কিরগিজ, তাজিক, মঙ্গোলীয়, ইন্দোনেশীয়, খেমার, লাও, কোরীয়, ইতালীয়, স্পেনীয়, ওলন্দাজ, গ্রীক, হিব্রু, তুর্কি, আরবি, ফার্সি, থাই, তিব্বতি, চীনা, জাপানজ, ভিয়েতনামী, বর্মি, পিডগিন ইংরেজি, ওড়িয়া, বাংলা, মালয়ালম, অসমীয়া, নেপালি, মণিপুরি, তামিল, কন্নড়, নেওয়ারি, হিন্দি, উর্দু, সিন্ধি, গুজরাটি, মৈথিলি, মারাঠি, তেলেগু, সিংগালিজ, সোয়াহিলি, আফ্রিকান এবং জুলুসহ আরো অনেক ভাষায় প্রকাশিত হয়েছে।
Vanipedia.org-এর স্বেচ্ছাসেবকরা, ২০শে ফেব্রুয়ারি ২০১৬ সালে ১০৮টির ও বেশি ভাষায় সাবটাইটেল সহ ইউটিউবে অডিও প্রকাশ করেছে।
আন্দামানের কাঠঠোকরা
আন্দামানের কাঠঠোকরা (Dryocopus hodgei) হল কাঠঠোকরা পরিবারের অন্তর্গত এক প্রজাতির পাখি। এরা প্রধানত ভারতের অন্তর্গত আন্দামান দ্বীপপুঞ্জের স্থানীয় পাখি। এদের প্রধান বসবাসের জায়গা হল উপক্রান্তীয় বা ক্রান্তীয় নিম্নভূমি। এদের বাসস্থানের অঞ্চলের সংকোচনের ফলে এরা বর্তমানে বিপদগ্রস্ত প্রজাতি বলে চিহ্নিত।
সিরিজ ৪০
সিরিজ ৪০ (সংক্ষিপ্ত রূপ এস৪০) হল একটি সফটওয়্যার প্ল্যাটফর্ম এবং ব্যবহারকারী ইন্টারফেস (ইউআই) অ্যাপ্লিকেশন সফটওয়্যার যা নকিয়ার বিস্তৃত পরিসরের মধ্য-স্তর বৈশিষ্ট্য ফোন, এটি বিলাসবহুল ফোনের ভেরতু লাইন। এটি একটি বিশ্বের সবচেয়ে ব্যাপকভাবে ব্যবহৃত মোবাইল ফোন প্লাটফর্ম এবং কয়েক'শ মিলিয়ন ডিভাইসের অন্তর্ভুক্ত ছিল। ২৫শে জানুয়ারি, ২০১২ সালে নকিয়া কোম্পানি ১.৫ বিলিয়ন সিরিজ ৪০ ডিভাইসের বিক্রি হয়েছে বলে ঘোষণা করে।
সেন্ট ক্লারেট স্কুল নালাজেরলা
সেন্ট ক্লারেট স্কুল নালাজেরলা একটি ইংরেজি মাধ্যম বিদ্যালয়, যা ১৯৮৫ সালে শুরু হয়েছিল। এটি শিক্ষার্থীদের মধ্যে নৈতিকতা ও শৃঙ্খলা সৃষ্টি করে। এটি নালাজেরলার কেন্দ্রে জাতীয় মহাসড়কের পাশে অবস্থিত। বিদ্যালয়টি ক্লারেটিয়ান মিশনারিজ দ্বারা পরিচালিত হয়।
ঘোষ উভয়ৌষ্ঠ্য স্পর্শধ্বনি
ঘোষ ওষ্ঠ্য স্পর্শধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [b]
বাংলা লিপিতে ব্‌‌‌  যেমন "বা", "বসা", "বিশেষ", ইত্যাদি।
Voiced bilabial plosive
অ্যাসাসিন'স ক্রিড: ব্রাদারহুড
অ্যাসাসিন'স ক্রিড: ব্রাদারহুড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড মূল সিরিজের তৃতীয় এবং ২০০৯ সালের নভেম্বরে প্রকাশিত অ্যাসাসিন'স ক্রিড ২ এর পরবর্তী গেম। গেমটি ২০১০ সালের নভেম্বর ও ডিসেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০১১ সালের মার্চে মাইক্রোসফট উইন্ডোজ ও জুনে ওএস এক্স এর জন্য প্রকাশিত হয়েছিল।
এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। ফ্রেমিংয়ের গল্পটি একবিংশ শতাব্দীতে সেট করা হয়েছে যেখানে ডেসমন্ড মাইলস অ্যানিমাস নামক যন্ত্রের সাহায্যে ২০১২ এর সর্বনাশ এড়ানোর জন্য তাঁর পূর্বপুরুষদের স্মৃতিগুলোকে প্রত্যক্ষ করেন। মূল কাহিনীটি অ্যাসাসিন'স ক্রিড ২ এর পরের কাহিনীর অবিলম্বে ১৬শ শতাব্দীর ইতালিতে অ্যাসাসিন ইজিও অডিটরে দা ফিরেনজের অ্যাসাসিন অর্ডার পুনরুদ্ধার করার জন্য এবং তার শত্রু বোর্জিয়া পরিবার ধ্বংস করার জন্য অনুসন্ধানকে নিয়ে রচিত হয়েছে।
বিনয় চৌধুরী
থাম্ব|বিনয় চৌধুরী বিনয় চৌধুরী (১৪ জানুয়ারী, ১৯১১ — ৬ মে, ২০০০) একজন বাঙালি রাজনীতিবিদ ও স্বাধীনতা সংগ্রামী
প্রারম্ভিক জীবন
বিনয় চৌধুরীর ভাল নাম বিনয়কৃষ্ণ চৌধুরী। বর্ধমান মিউনিসিপ্যাল হাইস্কুল থেকে ম্যাট্রিক ও শ্রীরামপুর কলেজ থেকে ইন্টারমিডিয়েট পাস করেন বিনয় চৌধুরী। ১৯২৪ সালে বন্ধু সরোজ মুখোপাধ্যায়ের সাথে ভারতের জাতীয় কংগ্রেস দলে যোগ দেন। ১৯২৮ সালে যুগান্তর গোষ্ঠীতে যোগ দিয়েছিলেন। পরে অনুশীলন সমিতির সাথে স্বাধীনতা সংগ্রামে যুক্ত থাকার অভিযোগে তাঁর কারাদন্ড হয়। তিনি জেল থেকে বি এ পাস করেন। কমিউনিস্ট নেতা ভূপেন্দ্রনাথ দত্ত ও মুজফ্‌ফর আহ্‌মেদের সংস্পর্শে তিনি ভারতের কমিউনিস্ট পার্টি তে যোগদান করেন। বীরভূম ষড়যন্ত্র মামলায় জড়িয়ে বিনয় চৌধুরী ১৯৩৮ সালে পূনরায় জেলে যান।
রাজনীতি
১৯৫২ সালে পশ্চিমবঙ্গ রাজ্যের প্রথম বিধানসভা নির্বাচনে তিনি বর্ধমানে অবিভক্ত কমিউনিস্ট পার্টির প্রার্থী হয়েছিলেন বর্ধমানের মহারাজা উদয় চাঁদ মহতাবের বিরুদ্ধে। পার্টি ভাগ হলে বিনয় চৌধুরী ভারতের কমিউনিস্ট পার্টি (মার্ক্সবাদী) দলে যোগ দেন। অবিভক্ত বর্ধমান জেলা থেকে বিধানসভা নির্বাচনে তিনি একাদিক্রমে জিতেছেন ও বামফ্রন্ট সরকারের মন্ত্রীসভায় মন্ত্রীপদে আসীন হয়েছেন। তিনি জ্যোতি বসুর মন্ত্রীসভার উপমুখ্যমন্ত্রী ছিলেন। পশ্চিমবঙ্গের ভূমি সংস্কার আন্দোলনে তাঁর বিশেষ অবদান আছে। দেশের রাজনীতিতে তিনি স্বচ্ছ ও সৎ চরিত্রের একজন বামপন্থী নেতা হিসাবে পরিচিত ছিলেন।
পল লুকাস
পল লুকাস (Paul Lukas; জন্ম: পাল লুকাস, ২৬ মে ১৮৯৪ - ১৫ আগস্ট ১৯৭১) ছিলেন একজন হাঙ্গেরিতে জন্মগ্রহণকারী মার্কিন অভিনেতা। তিনি ওয়াচ অন দ্য রাইন (১৯৪৩) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য চলচ্চিত্র ভূমিকাসমূহ হল লিটল উইমেন (১৯৩৩)-এ প্রফেসর বেয়ার, দ্য ক্যাসিনো মার্ডার কেস (১৯৩৫)-এ গোয়েন্দা ফিল ভ্যান্স, দ্য থ্রি মাস্কেটিয়ার্স (১৯৩৫)-এ অ্যাথোস, ডড্‌সওয়ার্থ (১৯৩৬)-এ আর্নল্ড ইসেলিন। তার অভিনীত সর্বশেষ চলচ্চিত্র ছিল দ্য চ্যালেঞ্জ (১৯৭০)।
প্রারম্ভিক জীবন
লুকাস ১৮৯৪ সালের ২৬শে মে অস্ট্রিয়া-হাঙ্গেরির বুদাপেস্টে এক ইহুদি পরিবারে জন্মগ্রহণ করেন। তার পিতা আডলফ মুনকাসি এবং মাতা মারিয়া শ্নেকেনডর্ফ। পরবর্তী কালে ইয়ানোস লুকাস ও মারিয়া জিলাহি তাকে দত্তক নেন। ইয়ানোস একটি বিজ্ঞাপন সংস্থার নির্বাহী ছিলেন।
হোসনে আরা বেগম (পুলিশ কর্মকর্তা)
হোসনে আরা বেগম বাংলাদেশের একজন পুলিশ কর্মকর্তা। তিনি বাংলাদেশ পুলিশের প্রথম নারী পরিদর্শক ছিলেন। তিনি ১৯৮১ সালে বাংলাদেশ পুলিশে যোগদান করেন। তিনি ২০০৪ সালে পরিদর্শক পদে পদন্নতি লাভ করেন। তিনি ২০০৯ সালে ঢাকার ক্যান্টনমেন্ট থানায় পরিদর্শক পদে যোগদান করেন।
এন হোম্মে
এন হোম্মে শব্দটি একটি ফরাসি ভাষার শব্দের ইংরেজি রূপ । পু্রুষালী পোশাক পরা বা  চিরাচরিত পুরুষালী ব্যক্তিত্বের অভিব্যক্তি করার অভ্যাসকে বর্ণনা করতে এই শব্দটি রূপান্তরকামী এবং বেশান্তর সম্প্রদায়ে সাধারণত ব্যবহৃত হয়ে থাকে। এই শব্দটি আধুনিক চলিত ফরাসি ভাষার বাক্যাংশ  "এন ট্যান্ট কু'হোম্মে"  থেকে নেওয়া হয়েছে যার অর্থ  "একজন পুরুষ হিসাবে" এবং এর ইংরেজি রূপ "এন হোম্মের" আক্ষরিক অর্থ  "একজন পুরুষের মধ্যে" । বেশিরভাগ বেশান্তরীরা একটি হোম ( পুরুষ ) নামও ব্যবহার করে থাকেন এন হোম্মে রত  থাকাকালীন ।
আব্দুল হক (দিনাজপুরের রাজনীতিবিদ)
আব্দুল হক বাংলাদেশের দিনাজপুর জেলার রাজনীতিবিদ, মুক্তিযোদ্ধা ও দিনাজপুর-৫ আসনের সাবেক সংসদ সদস্য।
প্রাথমিক জীবন
আব্দুল হক দিনাজপুর জেলায় জন্মগ্রহণ করেন।
সোনাখাড়া ইউনিয়ন
সোনাখাড়া ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩৩.৩৮ বর্গকিমি (১২.৮৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৭৮১ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৯টি।
অঘোষ পশ্চাত্তালব্য স্পর্শধ্বনি
অঘোষ পশ্চাত্তালব্য স্পর্শধ্বনি হল এক ধরনের ব্যঞ্জনধ্বনি। এটি বিশ্বের অনেকগুলো কথ্য ভাষায় ধ্বনিমূলক হিসেবে ব্যবহার করা হয়।
আন্তর্জাতিক ধ্বনিমূলক বর্ণমালায় এই ধ্বনির প্রতীক হল [k]  ।
বেশিরভাগ ইন্দো-আর্য ভাষার মত বাংলা লিপিতে এই ধ্বনিমূলক অক্ষর হল ক্‌‌‌‌  । যেমন "কাল", "কে", "কম" ইত্যাদি।
নতুন প্রাকৃতিক সপ্তাচার্য
নতুন প্রাকৃতিক সপ্তাশ্চর্য (২০০৭-২০১১) হল বৈশ্বিক ভোটের মাধ্যমে মানুষের দ্বারা নির্বাচিত সাতটি প্রাকৃতিক আশ্চর্যের একটি তালিকা তৈরি করার জন্য ২০০৭ সালে শুরু হওয়া একটি উদ্যোগ। সুইস বংশোদ্ভূত কানাডিয় বার্নার্ড ওয়েবারের নেতৃত্বে এবং তার প্রতিষ্ঠিত সুইস-ভিত্তিক ফাউন্ডেশন নিউ সেভেন ওয়ান্ডার্স ফাউন্ডেশন দ্বারা সংগঠিত ইন্টারনেট-ভিত্তিক ভোটের একটি ধারাবাহিকের মধ্যে এটি ছিল দ্বিতীয়। এই উদ্যোগটি পূর্ববর্তী বিশ্বের নতুন সপ্তাশ্চর্য নামক প্রচারাভিযানকে অনুসরণ করে এবং ২০১১ সালের ১১ নভেম্বর, ভোট শেষ হওয়ার আগে সারা বিশ্ব থেকে ১০০ মিলিয়ন ভোট গ্রহণ করে।
বিশ্বভারতী ইংলিশ মিডিয়াম হাই স্কুল
বিশ্বভারতী ইংলিশ মিডিয়াম হাই স্কুল (ভিবিইএমএইচএস) ভারতের অন্ধ্রপ্রদেশের গুড়িভাদায় অবস্থিত একটি উচ্চ বিদ্যালয়। এটি ১৯৬৮ সালে বিশ্বভারতী বিদ্যা নিকেতন হিসাবে প্রতিষ্ঠিত হয়েছিল এবং তেলুগু ভাষায় নির্দেশনা প্রদান করেছিল। ইংরেজি শিক্ষা ১৯৮৫ সালে শুরু হয়েছিল। বিদ্যালয়ের পরিচালক হলেন শ্রীমাননারায়ণ পটলুরি।
প্রায় ২০০০ শিক্ষার্থী এখানে অধ্যয়ন করছে। এতে দুটি হোস্টেল খেলার মাঠ রয়েছে।
২০১৭ ডোকলাম বিবাদ
ডোকলাম বিবাদ বা ২০১৭ সালের চীন-ভারত সীমান্ত বিরোধিতা ভারতীয় সশস্ত্র বাহিনী ও চীনের পিপলস লিবারেশন আর্মির মধ্যকর সীমান্ত বিরোধকে বোঝায়। এই বিরোধ ঘটে চীনের সেনাবাহিনী যখন ডোকলামে সড়ক নির্মান শুরু করে, চীনে ডোকলাম এলাকা ডিক্ল্যাং, বা ডনল্যাং কাওচং (ডনল্যাং চারণভূমি বা চারণভূমির ক্ষেত্র) নামে পরিচিত। ১৬ জুন ২০১৭ সালে চীনের সৈন্যরা নির্মাণাধীন যানবাহন ও রাস্তাঘাট নির্মাণের সরঞ্জাম দিয়ে দখল করে একটি বিদ্যমান সড়কে দক্ষিণমুখী ভাবে ডোকলাম এলাকাতে নির্মান শুরু করে এবং এই অঞ্চলটি নিজের বলে দাবি করে, যখন ভারত ও ভুটান ভুটানের অঞ্চল হিসেবে বিবেচনা করে।   ১৮ ই জুন, ২০১৭ তারিখে চীনের সৈন্যদের রাস্তা নির্মাণের জন্য দোখালাতে অস্ত্র ও অস্ত্রসহ ২৭০ ভারতীয় সৈন্য প্রবেশ করেছে। ফলে উভয় পক্ষ একটি স্থান উপর অধিকার দাবি করে।
প্রেক্ষাপট
চীন ও ভুটানের মধ্যে দ্বন্দ্ব ডোকলাম এলাকা নিয়ে, যা ভারত, চীন ও ভুটানের সীমান্তের সংযোগ স্থলের খুব কাছে অবস্থিত।  চীন ও ভুটানের বিপরীতে, ভারত ডোকলাম অঞ্চলটিকে নিজেদের বলে দাবি করেনি, কিন্তু ভুটানের দাবিকে সমর্থন করে।
ডোকলামের বিরোধ নিয়ে চীনের দাবি ছিল যে চীন ও ব্রিটেনের মধ্যে ১৮৯০ সালের ক্যালকাটা কনভেনশনেরউপর ভিত্তি করে, যা ধারা ১-এ উল্লিখিত:
সিকিম ও তিব্বতের সীমাটি পর্বতমালার স্রোত হতে হবে যা নদীতে প্রবাহিত হবে।তিব্বতের অন্যান্য নদীতে তিব্বতে মোচু এবং উত্তরে উত্তরে সিক্কিম তিস্তা এবং তার সমৃদ্ধশালী তিব্বতের নদী। লাইনটি ভুটান সীমান্তের মাউন্ট গিম্মোপিতে শুরু হয় এবং উপরে বর্ণিত জল-বিভাজনের নির্দেশ দেয় যেখানে এটি নেপাল অঞ্চল পূরণ করে।
বিবাদ
একই দিনে, চীন পররাষ্ট্র মন্ত্রণালয় চীনের অংশ হিসাবে ডোকলামকে একটি মানচিত্র প্রকাশ করে।মানচিত্র দৃষ্টান্ত হিসেবে ব্যবহার করে চীনের স্পোকসর লু কং ১৮৯০ সালের কলকাতার সম্মেলন অধ্যায়-১ এ বলেছিলেন এবং এটি প্রমাণ করেছে যে, ডগলল্যান্ড (ডক্লিম) এলাকাটি, গুপমোচির একটি উত্তর-পূর্বাঞ্চল, যা চীনের মানচিত্রে প্রদর্শিত হয়।
আবু হাতিম আহমদ ইবনে হামদান আল-রাযি
আবু হাতিম আহমদ ইবনে হামদান আল-রাযি ছিলেন একজন পারস্য ৯ম শতাব্দীর ইসমাইলি দার্শনিক। তিনি ৩২২ হিজরিতে (৯৩৫ খ্রিস্টাব্দে) মারা যান।  তিনি রায়ের দাই আল-দুআত (প্রধান ধর্মপ্রচারক) এবং মধ্য ইরানের ইসমাইলি দাওয়াতের নেতাও ছিলেন।
জীবনী
তিনি আধুনিক তেহরানের কাছাকাছি রায়ে জন্মগ্রহণ করেন। তিনি মুহাম্মদ ইবনে জাকারিয়া আল-রাযীর সমসাময়িক ছিলেন এবং তার সাথে বিতর্কে লিপ্ত থাকতেন।
শ্রী বালাজি বিদ্যালয় স্কুল
শ্রী বালাজি বিদ্যালয় স্কুল নেল্লোর শহরের একটি ইংরেজি মাধ্যম ক্যাথলিক বিদ্যালয়। প্রতিষ্ঠানটি ১৯৭৫ সালে প্রতিষ্ঠিত হয়েছিল এবং শ্রী ডি ভিটল রাও গারু প্রতিষ্ঠা করেছিলেন।
এটি বালাজি নগরে অবস্থিত, যা ১৯৭০-এর দশক থেকে শহরের অন্যতম প্রধান আবাসিক এলাকা। এটি শহরের অন্যতম প্রাচীন ইংরেজি মাধ্যম বিদ্যালয় এবং বালাজি নগর এবং এসি নগর এলাকার প্রথম স্বীকৃত ইংরেজি মাধ্যম বিদ্যালয়।
কেন্দ্রীয় মাধ্যমিক শিক্ষা বোর্ড
কেন্দ্রীয় মাধ্যমিক শিক্ষা বোর্ড বা সেন্ট্রাল বোর্ড অফ সেকেন্ডারি এডুকেশন (ইংরেজি: Central Board of Secondary Education) ভারতের একটি কেন্দ্রীয় সরকারি বিদ্যালয় শিক্ষা পর্ষদ। এই বোর্ড সিবিএসই নামে সমধিক পরিচিত।
কটকটি
কটকটি বা মহাস্থানগড়ের কটকটি চারকোনা বিস্কুট আকৃতির কটকটি শুকনো মিষ্টান্নজাতীয় খাবার। বগুড়া শহর থেকে ১১ কিলোমিটার উত্তরে করতোয়া নদীর পশ্চিম পাশে বাংলার প্রাচীন রাজধানী পুণ্ড্রবর্ধন বা মহাস্থানগড় এটি বিশেষ করে পর্যটকদের জন্য জন্য তৈরি একটি খাবার।
খাবারটির নাম কেন কটকটি রাখা হলো এর ইতিহাস জানা যায়নি। কটকটি ব্যবসার সঙ্গে জড়িত কয়েকজন এবং এই অঞ্চলের কয়েকজন প্রবীণ ব্যক্তির মতে, খাওয়ার সময় কটকট শব্দ হওয়ার কারণেই এই খাবার কটকটি নামেই পরিচিতি পেয়ে যায়।
কেন্দ্রীয় মাধ্যমিক শিক্ষা বোর্ড
বর্তমানে সকল জওহর নবোদয় বিদ্যালয়, কেন্দ্রীয় বিদ্যালয় এবং জাতীয় রাজধানী অঞ্চল দিল্লি ও বিদেশে ভারতীয় স্কুলগুলি এই বোর্ডের অনুমোদন প্রাপ্ত। অল ইন্ডিয়া সেকেন্ডারি স্কুল একজামিনেশন (দশম শ্রেণী) ও অল ইন্ডিয়া সিনিয়র স্কুল সার্টিফিকেট একজামিনেশন সহ অল ইন্ডিয়া ইঞ্জিনিয়ারিং এন্ট্রান্স সার্ভিস পরীক্ষাও এই বোর্ড নিয়ে থাকে।
কটকটি
প্রস্তুত প্রণালী
কটকটি তৈরির মূল উপাদান হলো চিনি ও খাবার সোডা। প্রথমে কড়াইয়ে চিনি নিয়ে একে মৃদু আঁচে গলানো হয়। হালকা লাল বর্ণ ধারণ করলে আঁচ বন্ধ করে এতে খাবার সোডা মেশানো হয়। এরপর চূড়ান্ত ধাপে একে ঠাণ্ডা করা হয়।
কেন্দ্রীয় মাধ্যমিক শিক্ষা বোর্ড
বর্তমানে বোর্ডের আটটি আঞ্চলিক কার্যালয় দিল্লি, চেন্নাই, গুয়াহাটি, অজমের, পঞ্চকুলা, ইলাহাবাদ, পটনা ও ভূবনেশ্বরে অবস্থিত।
কটকটি
স্বাদ
এর স্বাদ খাবার সোডার ওপর অনেকাংশে নির্ভর করে: সোডার পরিমাণ বেশি হলে নোনতা ভাব বেশি হয়। চিনির সিরাপটি তৈরির সময় একে অতিরিক্ত লালচে করলে তিক্ত স্বাদের হয়। এতে কেবল চিনি ও খাবার সোডা থাকায় স্বাদে খুব একটা বৈচিত্র্য থাকে না।
প্রসার
পণ্যটি মূলত গ্রামীণ শিশুদের লক্ষ্য করে বানানো হতো। বিক্রেতা মূলত স্থানীয় হকারেরা। আধুনিকায়নের পথে গ্রামীণ সমাজের যাত্রার ফলে এবং অন্যান্য শিশুতোষ খাদ্যপণ্যের সহজলভ্যতা ও সহজপ্রাপ্যতার কারণে কটকটির প্রতি আগ্রহ কমে এসেছে। এর উপাদান, প্রস্তুত-প্রণালী ও স্বাদে বৈচিত্র্য ও বাহুল্য না থাকায় আনুষ্ঠানিক খাদ্যতালিকায় এর ঠাই হয়নি। তবে উৎসাহী কেউ কেউ নস্টালজিয়াহেতু নতুন করে এটা নিয়ে চর্চা শুরু করেছে।
ঘোষ পশ্চাত্তালব্য স্পর্শধ্বনি
আইপিএতে [ɡ] বাংলা লিপিতে গ্‌‌‌‌‌  যেমন "গা", "আগুন", "ভাগ", ইত্যাদি।
শাহ আবদুল ওয়াহহাব
শাহ আবদুল ওয়াহহাব (১৮৯৪ — ২ জুন ১৯৮২) ছিলেন একজন বাংলাদেশি দেওবন্দি ইসলামি পণ্ডিত, শিক্ষাবিদ, সমাজ সংস্কারক ও আধ্যাত্মিক ব্যক্তিত্ব। তিনি দারুল উলুম হাটহাজারীর ২য় মহাপরিচালক, জমিয়ত উলামায়ে ইসলামের সহ-সভাপতি এবং ২৩ বছর চট্টগ্রাম কোর্টে জুরির হাকিম ছিলেন। অনৈসলামিক মতবাদের প্রতিরোধ এবং ইসলামি মতবাদের প্রচার প্রসারে তিনি অসংখ্য মাদ্রাসা, মসজিদ, খানকাহ, পত্রিকা, সংগঠন প্রতিষ্ঠা এবং সমসাময়িক যুগে অভিভাবকত্বের ভূমিকা পালন করে গেছেন। তাকে হাটহাজারী মাদ্রাসার দ্বিতীয় স্থপতি বলা হয়। তিনি বঙ্গ অঞ্চলে আশরাফ আলী থানভীর প্রধান শিষ্য ছিলেন। ইসলামী বিশ্ববিদ্যালয়, বাংলাদেশ, বায়তুল মোকাররম জাতীয় মসজিদ, বাংলাদেশ ও মিয়ানমারে তাবলিগী আন্দোলনের গােড়াপত্তন, তাবলিগ জামায়াতের পৃষ্ঠপােষকতা ও প্রচার-প্রসার, বিশ্ব ইজতেমা, বেফাক প্রতিষ্ঠায় নেতৃত্ব প্রদান, বিধবা বিয়ে, নারী শিক্ষা, জাতীয় ঐক্য, বিশ্বমুসলিম ভ্রাতৃত্ববােধ, সাম্প্রদায়িক সম্প্রীতির সংরক্ষণ লালন বিকাশ ইত্যাদিসহ প্রায় সকল ক্ষেত্রে তার অবদান ব্যাপক।
শিক্ষাজীবন
বছর বয়সে দারুল উলুম হাটহাজারীর চার প্রতিষ্ঠাতা আব্দুল ওয়াহেদ বাঙ্গালী, আবদুল হামিদ, সুফি আজিজুর রহমান ও হাবিবুল্লাহ কুরাইশীর উপস্থিতিতে আপন চাচা আবদুল বারীর হাতে তার প্রাথমিক শিক্ষার সূচনা হয়। আবদুল বারী হাটহাজারী মাদ্রাসার ১ম ব্যাচের ছাত্র ছিলেন। পাশাপাশি ছুটির দিনে তার পিতা বৈষয়িক বিষয়ে শিক্ষা দিতেন। এভাবে প্রাথমিক শিক্ষা সমাপ্তির পর পিতামাতার ইচ্ছানুযায়ী ১৯০৪ সালে তিনি দারুল উলুম হাটহাজারীতে ভর্তি হন। সেখানে হাবিবুল্লাহ কুরাইশী তার লেখাপড়ার তত্ত্বাবধায়ক ছিলেন। ১৯১৪ সালে তিনি দারুল উলুম হাটহাজারী থেকে দাওরায়ে হাদিস (মাস্টার্স) সমাপ্ত করেন।
এরপর উচ্চশিক্ষা লাভের জন্য তিনি দারুল উলুম দেওবন্দ চলে যান। দেওবন্দে কারী মুহাম্মদ তৈয়ব ও মুহাম্মদ শফি উসমানি তার সহপাঠী ছিলেন। দেওবন্দে তিনি আনোয়ার শাহ কাশ্মিরির নিকট সহীহ বুখারী, শাব্বির আহমদ উসমানির নিকট সহীহ মুসলিম এবং আজিজুর রহমান উসমানির কাছে মুয়াত্তা সমূহ অধ্যয়ন করেন। এছাড়াও তিনি ইজাজ আলী আমরুহী ও ইবরাহিম বলিয়াভির নিকটও পাঠ নিয়েছেন। দেওবন্দে দ্বিতীয় বারের মত দাওরায়ে হাদিস (মাস্টার্স) সমাপ্তির পর তিনি আনোয়ার শাহ কাশ্মীরির তত্ত্বাবধানে উচ্চতর হাদিস অধ্যয়ন করেন। প্রথম বাঙালি ছাত্র হিসেবে তিনি কোর্সটি সমাপ্ত করেন।
তাসাউফ
আবদুল ওয়াহহাবের খেলাফত প্রাপ্ত ২২ জন শিষ্য ছিল যার মধ্যে ইসহাক আল গাজী অন্যতম।
কর্মজীবন
১৯২০ সালে তিনি স্বদেশ প্রত্যাবর্তন করেন। খানকায়ে এমদাদিয়ায় তার প্রতি থানভীর ব্যবহার ভারতবর্ষে, বিশেষত বাংলায় দ্রুততার সঙ্গে ছড়িয়ে পড়ে। তাই স্বদেশ প্রত্যাবর্তনের দিন চট্টগ্রাম সমুদ্র বন্দরে তার জন্য একটি গণসংবর্ধনার আয়োজন করা হয়।
স্বদেশ প্রত্যাবর্তনের পর তিনি দারুল উলুম হাটহাজারীতে সিনিয়র শিক্ষক পদে নিযুক্ত হন। সহীহ মুসলিমের শিক্ষা প্রদানের মাধ্যমেই তার শিক্ষকতা শুরু হয়। তাই তাকে মুহাদ্দিসে কাবির বলা হয়। দারুল উলুম হাটহাজারীর কর্মকাণ্ডে বিস্তৃতির কারণে একজন সহকারী পরিচালকের প্রয়োজন দেখা যায়। সেমতে জমিরুদ্দিন আহমদের পরামর্শে তিনি ১৯৩০ সালে মাদ্রাসার সহকারী পরিচালক নিযুক্ত হন। ১৯৩৯ সালে তৎকালীন ৩৯ জন শূরা সদস্যের উপস্থিতিতে তিনি মহাপরিচালক মনোনীত হন এবং ১৯৪১ সালে এ দায়িত্ব পালন আরম্ভ করেন। তার সময়কালকে শাহ যুগ এবং দারুল উলুম হাটহাজারীর স্বর্ণযুগও বলা হয়। কারণ তার সময়কালে দারুল উলুম হাটহাজারীর অসাধারণ উন্নতি ঘটে।
অবদান
প্রতিষ্ঠালগ্নে দারুল উলুম হাটহাজারীর নাম ছিল মাদ্রাসা মুঈনুল ইসলাম। এই নামটি সংস্কার করে তিনি নতুন নাম দেন জামিয়া আহলিয়া দারুল উলুম মুঈনুল ইসলাম। এই নামকরণ শৈলী এতটাই গ্রহণযোগ্যতা অর্জন করে যে, বাংলাদেশের দাওরায়ে হাদিস (মাস্টার্স) সম্পন্ন শীর্ষ স্থানীয় প্রায় মাদ্রাসার নামকরণ এ শৈলীর অনুকরণে হয়েছে।
উচ্চতর গবেষণা বিভাগের রূপকার
আবদুল ওয়াহহাব সর্বপ্রথম বাংলাদেশের মাদ্রাসা শিক্ষার জগতে দাওরায়ে হাদিস (মাস্টার্স) পরবর্তী বিশেষায়িত পড়াশোনা ও গবেষণার উদ্যোগ গ্রহণ করেন। তার প্রচেষ্টায় দারুল উলুম হাটহাজারীতে ১৯৪৫ সালে ফতোয়া বিভাগ, ১৯৪৮ সালে আরবি বিভাগ, ১৯৫৫ সালে কিতাবত বিভাগ, ১৯৬৬ সালে কারিগরি প্রশিক্ষণ বিভাগ চালু হয়। তারই চিন্তা-চেতনার ফলস্বরূপ ১৯৫২ সালে আল জামিয়া আল ইসলামিয়া পটিয়ায় বাংলা ভাষা ও সাহিত্য বিভাগ এবং ১৯৭৫ সালে কেরাত বিভাগ চালু হয়।
চিকিৎসা ক্ষেত্রে
বিংশ শতাব্দীর সত্তরের দশকে তার প্রচেষ্টায় চিকিৎসা প্রশিক্ষণ চালু হয়। আধুনিক চিকিৎসা সেবায় নিয়োজিত ছিলেন তার বড় জামাতা ডাক্তার নুরুল হক। হেকিমি বিভাগ পরিচালনা করতেন আবদুল হক বরিশালী। এরই ক্রমানুসারে আল জামিয়া আল ইসলামিয়া পটিয়ায় চালু হয় কমিউনিটি হেলথ ওয়ার্কার্স ট্রেনিং। আবদুল ওয়াহহাব অসুস্থ হয়ে ভর্তি হন চট্টগ্রাম জেনারেল হাসপাতালে। তৎকালীন হাসপাতালের তত্ত্বাবধায়ক ও সিভিল সার্জন ডাক্তার মোহাম্মদ ইব্রাহিম চিকিৎসা সেবা দিতে গিয়ে তার সান্নিধ্যে আসার সুযোগ পান। আবদুল ওয়াহহাবের সুশৃঙ্খল জীবন যাপন দেখে তিনি প্রভাবিত হন এবং সদকায়ে জারিয়ার প্রেরণা লাভ করেন। যার ফলশ্রুতিতে প্রতিষ্ঠিত হয়েছে বারডেম হাসপাতাল ও বাংলাদেশ ডায়াবেটিক সমিতি।
বাংলা ইসলামি পত্রিকা প্রকাশ
মাতৃভাষায় ধর্ম প্রচারের লক্ষ্যে ১৯৩৪ সাল থেকে তার তত্ত্বাবধানে ও বিশিষ্ট সাহিত্যিক আবুল ফারাহের সম্পাদনায় ‘ইসলাম প্রচার’ নামে একটি মাসিক পত্রিকার যাত্রা শুরু হয়। যা ছিল বাংলা ভাষার সর্বপ্রথম মাসিক ইসলামি পত্রিকা। পরবর্তীতে ১৯৫২ সালের জানুয়ারি থেকে তার দিকনির্দেশনায় এটি “মাসিক মুঈনুল ইসলাম” নামে পূর্ণাঙ্গ অবয়বে প্রকাশ হতে থাকে। এর কয়েক বছর পূর্বে তিনি ঢাকায় দৈনিক পাসবান প্রতিষ্ঠা করেছিলেন। ১৯৬১ সালে ধর্মীয় অঙ্গনে তিনি সর্বপ্রথম শিল্প-সাহিত্য-সংস্কৃতি সংঘ আন নাদী আস সাকাফী গড়ে তুলেন, যাতে ছাত্রদের, বিশেষত মাধ্যমিক ও উচ্চ মাধ্যমিক স্তরের ব্যাপক অংশগ্রহণ ছিল।
গ্রন্থ রচনায় পৃষ্ঠপোষকতা
নানাবিধ কর্মব্যস্ততায় মৌলিক গ্রন্থ রচনার জন্য তিনি মোটেও সময় বের করতে না পারলেও সারাজীবন এই দিকটাই পৃষ্ঠপোষকতা করে গেছেন। তারই একান্ত আগ্রহ ও পরামর্শে মুজাহিদে আজম খ্যাত শামসুল হক ফরিদপুরীর সৃষ্টি। ঢাকার এমদাদিয়া লাইব্রেরি ও চট্টগ্রামের ইসলামিয়া লাইব্রেরির অবকাঠামো গঠন ও নেপথ্যে ছিল তার দিকনির্দেশনা। এই দেশে লিথোগ্রাফি ও প্রযুক্তির আমদানি, উন্নয়ন ও প্রসারে রয়েছে তার মৌলিক অবদান। জুনায়েদ বাবুনগরীর পিতা আবুল হাসানের রচিত মিশকাতুল মাসাবীহ'র ব্যাখ্যাগ্রন্থ তানযীমুল আশতাতের মূল প্রেরণা ছিলেন তিনি। চল্লিশের দশকের শেষ বছরগুলোতে হাটহাজারী মাদ্রাসায় আবদুল ওয়াহহাবের প্রদত্ত পাঠ থেকে প্রস্তুত হয় তানযীমুল আশতাতের মূল পাণ্ডুলিপি। তিনি নিজস্ব অর্থায়নে মুহাম্মদ ফয়জুল্লাহর বিখ্যাত গ্রন্থ ফয়জুল কালামের প্রকাশ ও প্রচারের ব্যবস্থা করেছিলেন, এমনকি নামটিও তার চয়ন করা। “ফতওয়ায়ে দারুল উলুম হাটহাজারী”র মূল উদ্দ্যেক্তা শাহ আবদুল ওয়াহহাব। তারই আদেশে তৎকালীন মুফতিয়ে আজম আহমদুল হক দারুল উলুম হাটহাজারী থেকে প্রদত্ত ফতোয়া সংরক্ষণ ও সংকলনের কাজ শুরু করেন।
কাব্যপ্রীতি
তিনি একজন স্বভাবকবি ছিলেন। তার স্বরচিত অনেক কবিতাও ছিল। তার কাব্যচর্চা ছিল মূলত নৈতিকতাকেন্দ্রিক এবং এর ভিত্তি ছিল তাআল্লুক মাআল্লাহ (স্রষ্টার সাথে সৃষ্টির সম্পর্ক)। শুদ্ধ কবিতা চর্চায় উৎসাহিত করার পাশাপাশি তিনি পৃষ্ঠপোষকতাও করতেন। একটি কাগজে কাব্যের প্রথম বাক্য লিখে আন নাদী আস সাকাফী সংশ্লিষ্ট কাউকে তিনি দ্বিতীয় বাক্য তৈরি করতে বলতেন। সফল হলে পুরস্কৃত করতেন এবং ব্যর্থ হলে তিনি নিজেই লিখে দিতেন। মুফতি আজিজুল হক এবং ছিদ্দিক আহমদ হাটহাজারী মাদ্রাসায় এলে এই কাব্যচর্চায় বিশেষ মাত্রা যোগ হত।
তাফসির মাহফিলের সূচনা
ধর্মের প্রচার প্রসারের ক্ষেত্রে নানামুখী পদক্ষেপের মধ্যে তার একটি উল্লেখযোগ্য সংযোজন ছিল নিয়মিত তাফসীরুল কুরআন মাহফিলের সূচনা। সর্বপ্রথম তিনি আন্দরকিল্লা শাহী জামে মসজিদে সাপ্তাহিক তাফসীরুল কুরআন মাহফিলের সূচনা করেন। ষাটের দশকের শুরুতে এই ধারা শহরের মসজিদগুলোতে ছড়িয়ে পড়ে এবং ব্যাপক জনপ্রিয়তা লাভ করে। তার নির্দেশে সোমবার/বুধবার বিশেষজ্ঞ আলেম, বিশেষত আহমদুল হক ও আবুল হাসান নিয়মিতভাবে মাহফিলে ওয়াজ করতেন। এরই ধারাবাহিকতায় চট্টগ্রাম সহ দেশের বিভিন্ন স্থানে বড় বড় মাহফিল অনুষ্ঠিত হতে থাকে। এরপর তিনি আরেকটু ভিন্ন আঙ্গিকে মাসিক, দ্বি-মাসিক বিশেষায়িত সমাবেশের উদ্যোগ নেন। জাতীয় সিরাত সম্মেলন, জাতীয় কিরাত মাহফিল, কাদিয়ানি মতবাদবিরোধী সিম্পোজিয়াম প্রভৃতি তার তাৎপর্যমণ্ডিত সমাবেশের উদাহরণ।
বিভিন্ন উপাধি
শাহ আবদুল ওয়াহহাবকে সর্বপ্রথম মুহাম্মদ ফয়জুল্লাহ হাকিমুন নফস উপাধিতে ভূষিত করেন, যার অর্থ স্বভাবজ্ঞানী। হাটহাজারীতে গন্ডগোলের সময় তার অবাক করা সমাধানের জন্য তাকে রিজালুল আসর এবং হাটহাজারী আন্দোলনের অনন্য নেতৃত্বের জন্য আমীরুল ওলামা উপাধিতে ভূষিত করা হয়। ১৯৪৯ সালের ৩১ জানুয়ারি চট্টগ্রামের লালদীঘি ময়দানে জমিয়ত উলামায়ে ইসলামের উদ্যোগে আয়োজিত সম্মেলনে শাব্বির আহমদ উসমানি তাকে ইমামুল মুখলিসীন এবং জাফর আহমদ উসমানি হাকিমুল ইসলাম উপাধি প্রদান করেন। আধ্যাত্মিক জগতে তার অবস্থান ছিল অতিউচ্চমার্গে। হাটহাজারী ও দেওবন্দের শিক্ষকরা তাকে জন্মগত ওলি হিসেবে জানতেন। আলেমদের এক সভায় মুহাম্মদ জাকারিয়া কান্ধলভির অন্যতম খলিফা মাওলানা যুবায়ের বলেন, “তিনি কুতুবুল ইরশাদ ছিলেন”।
মুস্তাজাবুদ দাওয়াত
তিনি মুস্তাজাবুদ দাওয়াত ছিলেন বলে অনেকে সাক্ষী দিয়েছেন। তিনি খুবই অল্প সময় নিয়ে দোয়া করতেন। তবে কখনো অধার্মিকরা তাকে দিয়ে দোয়া করাতে পারত না। এই কারণে বহু চেষ্টা করলেও তিনি আইয়ুব খানের একটি কথাও রাখেন নি।
আথিতেয়তা
অতিথি আপ্যায়নের জন্য তার দস্তরখানা বাংলার সবচেয়ে বড় ও দীর্ঘ দস্তরখানা হিসেবে পরিগনিত হত। ১৯৭১ সালে বাংলাদেশের স্বাধীনতা যুদ্ধের সময় বিপদগ্রস্তদের আশ্রয় দিয়ে তাদের জন্য বিশেষ লঙ্গরখানার ব্যবস্থা করেন। যার রান্নাবান্নার কাজে শাহ মনজিলের পর্দানশীল নারীরাও ভূমিকা রাখতেন। এখানে উল্লেখযোগ্য সংখ্যক অমুসলিমরাও আশ্রয় পেতেন।
ভ্রমণ
আবদুল আজিজ ইবনে সৌদের আমন্ত্রণে ১৯৩৯ সালে তিনি সৌদি আরব ভ্রমণ করেন। ১৯৪০ সালে লাহোর প্রস্তাব সম্মেলনে তিনি ছিলেন কওমি অঙ্গনের শীর্ষ ব্যক্তিত্ব। দেশভাগের পর তিনি মিয়ানমার, মিশর, আফ্রিকার প্রভৃতি দেশ সফর করেছেন। দক্ষিণ আফ্রিকার মুসলিম সমাজের অগ্রগতিতে তার ভূমিকা রয়েছে। তাকে মিশরের আল-আজহার বিশ্ববিদ্যালয় ভ্রমণে কর্তৃপক্ষ আমন্ত্রণ জানালে তিনি এ দাওয়াত গ্রহণপূর্বক বাংলাভাষী ছাত্রদের জন্য আল আজহারে অধ্যয়ন ও গবেষণার ক্ষেত্র তৈরি করে আসেন। এ ধারা আজো কার্যকর আছে। ঐতিহাসিক মক্কা সম্মেলনেও তিনি আমন্ত্রিত ছিলেন।
জাতীয় ও আন্তর্জাতিক ক্ষেত্রে
জাতীয় ও আন্তর্জাতিক ক্ষেত্রে তার কীর্তি ও অবদান অনেক বিস্তৃত। কাদিয়ানি মতবাদের মূলােৎপাটন ও খ্রিস্টান মিশনারির তৎপরতা প্রতিরােধে তার অবদান সুদূরপ্রসারী। ১৯৪৮—১৯৭১ সাল পর্যন্ত মােট ২৩ বছর তিনি চট্টগ্রাম কোর্টে জুরির হাকিম ছিলেন। নেজামে ইসলাম পার্টির সংবিধানে বাংলাকে পাকিস্তানের অন্যতম রাষ্ট্রভাষা করার ঘােষণা তারই নির্দেশনায় লিখিত। জমিয়ত উলামায়ে ইসলামের সহ-সভাপতির দায়িত্ব থেকে পূর্ব পাকিস্তানে ইসলামি রাজনীতির অভিভাবকত্বে তিনি ছিলেন কিংবদন্তি। পশ্চিম পাকিস্তানিদের অন্যায়ের বিরুদ্ধে তিনিই প্রথম জামিয়ার মাঠে প্রতিবাদ করেন। থানাভবনের খানকায়ে ইমদাদিয়া আশরাফিয়ার আদলে তিনিই সর্বপ্রথম বাংলার মাটিতে খানকাহ প্রতিষ্ঠা করেন, যা খানকায়ে ইমদাদিয়া আশরাফিয়া হাকিমিয়া নামে পরিচিত। ৫ কামরার এ খানকাহাটি হাটহাজারী মাদ্রাসা সংলগ্ন শাহবাগস্থ শাহ মঞ্জিলের উত্তর পাশে এখানো বিদ্যমান আছে। আইয়ুব খানের পারিবারিক আইনের বিরুদ্ধে উলামায়ে ইসলামের সম্মিলিত প্রয়াসের আয়ােজক ছিলেন তিনি। ১৯৬৬ সালে চট্টগ্রাম বিশ্ববিদ্যালয়ের জন্মলগ্নে ক্যাম্পাসের জন্য তিনি প্রায় ২০ একর জমি দান করেন, যার বর্তমান (২০১৩) বাজারমূল্য ১৫০ কোটি টাকা। মোহাম্মদ উল্লাহ হাফেজ্জীর তাওবার রাজনীতির মূল চিন্তক ও পৃষ্ঠপােষকও ছিলেন তিনি। কুষ্টিয়া ইসলামী বিশ্ববিদ্যালয়, বায়তুল মোকাররম জাতীয় মসজিদ, বাংলাদেশ ও মিয়ানমারে তাবলিগী আন্দোলনের গােড়াপত্তন, প্রচার ও প্রসার, তাবলিগ জামায়াতের পৃষ্ঠপােষকতা এবং টঙ্গির বিশ্ব ইজতেমা, বেফাক প্রতিষ্ঠায় নেতৃত্ব প্রদান, বিধবা বিয়ে, নিরাপদ পরিবেশে সুষ্ঠু নারীশিক্ষা, এতিমের লালন পালন, শ্রমিকের অধিকার প্রতিষ্ঠা, বাস্তুহারাদের আশ্রয় প্রদানসহ পুনর্বাসন, হাজী ক্যাম্প স্থাপন, জাতীয় ঐক্য, বিশ্বমুসলিম ভ্রাতৃত্ববােধ, সাম্প্রদায়িক সম্প্রীতির সংরক্ষণ-লালন-বিকাশ ইত্যাদিসহ প্রায় সকল ক্ষেত্রে তার অবদান অত্যন্ত ব্যাপক।
প্রতিষ্ঠিত মাদ্রাসা
তার প্রতিষ্ঠিত মাদ্রাসাসমূহের মধ্যে রয়েছে: (স্থাপনার সাল হিসেবে ক্রমটি সাজানাে)
আবদুল ওয়াহহাবের প্রস্তাবানুযায়ী ১৯৪৫ সালে আতাহার আলী কিশােগঞ্জে প্রতিষ্ঠাকরণে মাদ্রাসা ইমদাদুল উলুম ও তারই উদ্যোগে ১৯৫৬ সালে শামসুল হক ফরিদপুরী ঢাকার ফরিদাবাদে জামিয়া আরাবিয়া ইমদাদুল উলূম ফরিদাবাদ মাদ্রাসা প্রতিষ্ঠা করেন এবং তারই সিদ্ধান্ত অনুযায়ী মোহাম্মদ উল্লাহ হাফেজ্জী পরিচালক হিসেবে নিয়ােগপ্রাপ্ত হন। এছাড়াও তার উৎসাহ ও নির্দেশনায় দেশের বিভাগীয় শহর প্রত্যন্ত অঞ্চলে আরও অনেক মাদ্রাসা, মক্তব, মসজিদ ও খানকাহ প্রতিষ্ঠা লাভ করে।
ইব্রাহিম বালিয়াভি
বাংলার প্রথম শায়খুল হাদিস সাঈদ আহমদ সন্দ্বীপি এক প্রেক্ষাপটে জামিয়া ছেড়ে চলে গেলে জামিয়ার ইলমী অঙ্গনে এক ধরনের শূন্যতা বিরাজ করে। তখন একজন বড় মাপের মুহাদ্দিসের প্রয়ােজন দেখা দেয়। তিনি চিন্তা করলেন, ভারত-পাকিস্তানের কোন বড় আলেম যদি হাটহাজারীতে নিয়ে আসা যায়, তাহলে জামিয়ার ইলমী অঙ্গনের শূন্যতা দূর হবে। তাই তিনি এক পর্যায়ে ভারত সফর করে দারুল উলুম দেওবন্দের সিনিয়র মুহাদ্দিস, শায়খুল মাকুলাত ওয়াল মানকুলাত খ্যাত ইব্রাহিম বালিয়াভিকে জামিয়ার ইলমী অঙ্গনে নিয়ে আসেন। তিনি বলিয়াভির মাসিক সম্মানী নির্ধারণ করেন তৎকালীন (১৯৪২/১৯৪৩) পাঁচশত টাকা। অথচ সে সময় তার নিজের সম্মানী ছিল মাত্র ত্রিশ টাকা। যদিও তিনি পুরাে জীবনে এক পয়সাও সম্মানী গ্রহণ করেননি বরং তা জামিয়ার ফান্ডে জমা দিতেন। পাশাপাশি ২ বছর ধরে বলিয়াভির প্রায় দশ সদস্যের পরিবাবের পুরাে খরচ তিনি নিজেই বহন করতেন। বলিয়াভি আড়াই—তিন বছর পর্যন্ত শায়খুল হাদিস পদে অধিষ্ঠিত থেকে পুনরায় দেওবন্দের ডাকে সাড়া দিয়ে হাটহাজারী ত্যাগ করেন। যাওয়ার সময় তিনি বলে যান, “যেখানে ইয়াকুব আছে, সেখানে ইবরাহইমের প্রয়ােজন নেই”।
হাটহাজারী মাদ্রাসার দ্বিতীয় স্থপতি
হাটহাজারীতে গণ্ডগোলের সময় (১৯৪১) ব্রিটিশ সরকার হাটহাজারী মাদ্রাসা বন্ধ করে দিয়ে মাদ্রাসার অফিস ও শ্রেণিসমূহে তালা ঝুলিয়ে দেয় ও মাদ্রাসার বিরুদ্ধে মামলা দায়ের করে। এ সংকটে তিনি নিজের প্রচুর সম্পত্তি বিক্রি করে (যার বর্তমান বাজারমূল্য কয়েকশত কোটি টাকা) মামলা পরিচালনা করেন। মামলায় ব্রিটিশ সরকারের পরাজয় ঘটে। বছরখানেক সময়ের মধ্যে পুনঃপথচলা শুরু হয় দারুল উলুম হাটহাজারীর। তিনি নিজের হাতে প্রলম্বিত ঘাস-আগাছা কেটে সাফ করেন, গবাদি পশুর মলমূত্র পরিষ্কার করেন। নিজের ব্যবহারের পােশাক-চাদর দিয়ে দরসগাহসমূহ পরিচ্ছন্ন করেন। রেজিস্ট্রি খাতায় নিজেই পুনঃভর্তি হওয়া ছাত্রদের নাম লিপিবদ্ধ করেন। অনেকে মনে করেন, তিনি যদি সেদিন এই মাদ্রাসার হাল না ধরতেন, তবে আজ এদেশে সঠিক ইসলামি শিক্ষা-দীক্ষা সভ্যতার অস্তিত্ব খুঁজে পাওয়া দুষ্কর হয়ে পড়ত। এ ত্যাগ ও পরম নেতৃত্বের জন্য তিনি দারুল উলুম হাটহাজারীর বানীয়ে সানী বা দ্বিতীয় স্থপতি হিসেবে প্রাতঃস্মরণীয়।
মৃত্যু
১৯৮২ সালের ২ জুন তার জীবনাবসান ঘটে। মোহাম্মদ উল্লাহ হাফেজ্জীর ইমামতিতে তার জানাজার নামাজ অনুষ্ঠিত হয়। হাটহাজারী মাদ্রাসার অদূরে নূর মসজিদ সংলগ্ন মাকবারায়ে হাবীবীতে তিনি সমাহিত হন।
আর্জেন্টিনা–ফিলিপাইন সম্পর্ক
সম্পর্ক
আর্জেন্টিনার পররাষ্ট্র সচিব হেক্টর টাইমারম্যান, প্রথম লাতিন আমেরিকার পররাষ্ট্রমন্ত্রী হিসেবে ফিলিপাইনের রাষ্ট্রপতি বেনিঙ্গো তৃতীয় অ্যাকুইনোর সময় ফিলিপাইনে সফর করেন। দেল রোজারিও এবং টাইমারম্যান দুই দেশের মধ্যে সম্পর্ক সম্প্রসারণ এবং সংস্কৃতিসহ অন্যান্য বিষয়ে জনগণের আরো অংশগ্রহণ বিষয়ে আলোচনা করেন।
টাইমারম্যানের সফরের সূত্র ধরে দুই দেশের কর্মকর্তারা প্রযুক্তিগত সহযোগিতার ব্যাপারে দুই দেশের মধ্যে যৌথ প্রযুক্তিগত কার্যক্রমের প্রথম বৈঠকে অংশগ্রহণ করবেন। জীবপ্রযুক্তি, কৃষি, নবায়নযোগ্য শক্তি এবং ঔষধগত দিকে কীভাবে দুই দেশ অভিজ্ঞতা ও সহযোগিতা বিনিময় করতে পারে, এবং এর মাধ্যমে কীভাবে উপকৃত হতে পারে প্রভৃতি বিষয় এ চুক্তিতে থাকবে। ২০১৩ সালে আর্জেন্টিনা ফিলিপাইনসহ অন্যান্য দক্ষিণ-পুর্বাঞ্চলের রাষ্ট্রে সাইট্রাস রপ্তানি করবে।
আর্জেন্টিনার বৃহত্তম মশলা ও উদ্ভিদ-ভিত্তিক উপাদান প্রস্তুতকারক কোম্পানি ল্যাবরোটরিস ফার্মেসা সাইক ''ফার্মেসা এশিয়া প্যাসিফিক ইনক." নামে ফিলিপাইনে একটি আঞ্চলিক অফিস খোলার মাধ্যমে এই অঞ্চলে বিনিয়োগ করতে যাচ্ছে। এখান থেকেই আর্জেন্টিনার এ কোম্পানি আঞ্চলিকভাবে তার কার্যক্রম সম্প্রসারিত করবে।
বক্সিং-এ হানাহানি
২০১২ সালের ফেব্রুয়ারিতে আর্জেন্টিনার বুয়েনস আইরসের মার দেল প্লাটায় অনুষ্ঠিত আইবিএফ-এর লাইট ফ্লাইওয়েট শিরোপালাভ করেন জনরিয়েল ক্যাসিমেরো। তার প্রতিপক্ষ ছিল আর্জেন্টিনার মুষ্টিযোদ্ধা লুইস ল্যাজার্তে। একটি বিতর্কিত নকআউটের মাধ্যমে তিনি জয়লাভ করেন। তবে এর ফলে দর্শকেরা উত্তেজিত হয়ে ওঠে। তারা চেয়ার ও পানিভর্তি বোতল মারতে শুরু করে। এটি আর্জেন্টিনার ইতিহাসের সবচেয়ে বড় বক্সিং মারামারি ছিল। ক্যাসিমেরো উত্তেজিত সমর্থকদের থেকে বাঁচতে বক্সিং রিংয়ের নিচে চলে যান এবং বেঁচে যান। আইবিএফ জুনিয়র ফ্লাইওয়েটের দশম রাউন্ডে স্থানীয় আর্জেন্টিনার মুষ্টিযোদ্ধা লুইস আলবার্তো ল্যাজার্তো নকআউটের পর স্থানীয় সমর্থকেরা ক্যাসিমেরো এবং তার দলের সদস্যদের লাথি মারে ও লাঞ্ছিত করে।
মারামারির পর পুলিশ ক্যাসিমেরো ও তার সমর্থকদের জন্য হোটেলে ও প্রয়োজনীয় অন্যান্য স্থানে পুলিশিপাহারার ব্যবস্থা করে। লুইস আলবার্তো ল্যাজার্তে পরবর্তীতে দেখা করে সমর্থকদের পক্ষ থেকে ক্ষমা চান। ক্যাসিমেরোর উপর আক্রমণের প্রতিবাদে ফিলিপাইনিরা আর্জেন্টিনা সরকারের বিরুদ্ধে কূটনৈতিক প্রতিবাদলিপি পেশ করে।
একইদিনে, ম্যানিলাতে আর্জেন্টিনার রাষ্ট্রদূত যা ঘটেছে তার জন্য ক্ষমাপ্রার্থনা করেন এবং বলেন:
প্রজাতন্ত্রী আর্জেন্টিনার রাষ্ট্রদূত হিসেবে, আমি গত শনিবার আর্জেন্টিনার মার দেল প্লাটায় অনুষ্ঠিত জনরিয়েল ক্যাসিমেরো এবং লুইস ল্যাজার্তের মধ্যকার বক্সিং লড়াইয়ে ঘটে যাওয়া দুঃখজনক ঘটনায় গভীরভাবে দুঃখিত, এবং শোকাহত।
শওকত আলী (আইনজীবী)
অ্যাডভোকেট শওকত আলী বাংলাদেশের দিনাজপুর জেলার রাজনীতিবিদ, আইনজীবী ও দিনাজপুর-৫ আসনের সাবেক সংসদ সদস্য।
প্রাথমিক জীবন
শওকত আলী দিনাজপুর জেলায় জন্মগ্রহণ করেন।
রাজনৈতিক জীবন
শওকত একজন আইনজীবী। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-৫ আসন থেকে সংসদ সদস্য নির্বাচিত হন।
রমিত ট্যান্ডন
তিনি ২০১১ সালে লা মার্টিনিয়ার কলকাতা থেকে উচ্চমাধ্যমিক স্তরের শিক্ষা সম্পন্ন করেন এবং নিউইয়র্ক শহরের কলম্বিয়া বিশ্ববিদ্যালয়ে শিক্ষা চালিয়ে যাওয়ার জন্য মার্কিন যুক্তরাষ্ট্রে চলে যান, যেখানে তিনি স্কোয়াশ দলের অধিনায়ক ছিলেন। তিনি কলেজ স্কোয়াশে দ্বিতীয় র‍্যাঙ্ক পেয়েছিলেন এবং তিনি স্কিলম্যান অ্যাওয়ার্ড জিতে তাঁর কলেজ স্কোয়াশ ক্যারিয়ারের সমাপ্তি ঘটান (কোর্টে এবং বাইরে খেলাধুলা এবং ভাল আচরণের জন্য প্রদত্ত)। তিনি কলম্বিয়া বিশ্ববিদ্যালয়ে ৪ বার এমভিপি ছিলেন এবং ম্যানিয়াটি পুরস্কারও জিতেছিলেন যা সেরা ছাত্র-অ্যাথলিটকে দেওয়া হয়। তিনি পরিসংখ্যানে বিএ নিয়ে স্নাতক হন।
রজনীনাথ রায়
রজনীনাথ রায় (১৫ ডিসেম্বর ১৮৪৯ ― ১৫ এপ্রিল ১৯০২) একজন বাঙালি সমাজসংস্কারক ও শিক্ষাবিদ।